chow chow
Store norske leksikon,Teknologi og industri,Landbruk,Husdyr,Hund,Hunderaser
Chow chow er en hunderase av typen kinesisk spisshund. Den ble siden oldtiden holdt ved kinesiske templer og gravplasser som beskyttelse mot onde ånder. Den ble senere foredlet og gjort til rase i England. Rasenavnet er engelsk og antas å skrive seg fra chew (tygge) fordi det gjorde sterkt inntrykk på engelskmennene at kineserne spiste hundekjøtt.
Utseende Mankehøyde for hannhunder er 48–56 cm, og for tisper 46–51 cm. Den har et løvelignende hode med flat skalle og skarp stopp. Den har bred, kort snute, små, stående, vidtstilte og foroverrettede ører og marineblå tunge. Chow chowen har kompakt kropp med bløt underull og tett, grov overpels. Den finnes også korthåret. Pelsen er svart, rød, beige, blå, kremfarget eller hvit. Halen bæres frem over ryggen. Les mer i Store norske leksikon Hund Hunderase Liste over hunderaser hundens historie Spisshunder